Segaknya!
hasil karya Juliyah Yaacob
Prakata oleh Pengerusi MLLPC Profesor Madya Dr. Muhammad Faishal Ibrahim Setiausaha Parlimen Kanan Kementerian Pendidikan dan Kementerian Pembangunan Sosial dan Keluarga Pengerusi, Jawatankuasa Pembelajaran dan Penggalakan Penggunaan Bahasa Melayu (MLLPC) 'Pelajar Aktif, Pengguna Cekap' merupakan matlamat pembelajaran Bahasa Ibunda di Singapura. Murid-murid haruslah dibekalkan dengan bahan bacaan yang kreatif untuk mendorong minat mereka terhadap pembelajaran Bahasa Ibunda. Lebih banyak bahan bacaan yang dapat mereka akses, lebih baik natijahnya. Siri Nabil dan Nabilah telah diilhamkan pada tahun 2015 untuk murid-murid sekolah rendah khususnya bagi Darjah 1 dan 2 dengan tujuan untuk menambah jumlah bahan bacaan tempatan bahasa Melayu. Buku-buku yang dihasilkan oleh guru-guru Bahasa Melayu Singapura ini telah mendapat sambutan baik daripada kanak-kanak, ibu bapa dan juga para pendidik. Lanjutan daripada maklum balas tersebut, Siri Nabil dan Nabilah diteruskan untuk murid- murid Darjah 3 dan 4 pula. Terdapat pembaharuan yang telah dilakukan terutama sekali daripada aspek jalan cerita dan penampilan watak-watak dalam siri tersebut agar dapat memenuhi cita rasa para pembaca yang berusia antara sembilan hingga sepuluh tahun. Selain itu, aktiviti-aktiviti susulan setelah membaca disediakan untuk membolehkan ibu bapa dan ahli keluarga terlibat sama. Aktiviti membaca bersama- sama keluarga dapat memupuk sikap-sikap positif dan berpotensi menanamkan nilai- nilai yang baik. Guru merupakan golongan yang dekat dengan murid. Mereka mengenali minat dan citarasa murid. Oleh hal yang demikian, setiap sumbangan guru dalam penghasilan siri buku bacaan ini amat dihargai. Kepada guru-guru yang telah menyumbang dalam penulisan buku cerita ini, saya mengucapkan syabas dan ribuan terima kasih. Besar harapan saya agar usaha ini dapat diteruskan dan lebih banyak karya dapat dihasilkan demi kemajuan dan pembangunan intelek anak-anak kita. Semoga mereka bakal menjadi pengguna bahasa ibunda yang cekap dan yakin serta berbangga akan bahasa dan budaya Melayu. Burung punai di pucuk rebung, Anak kedidi terbang berempat; Bahasa disanjung budaya dijunjung, Majulah seni bangsa berdaulat.
PENGHARGAAN Para Penulis Buku Darjah 3 Zaleha Ahmad Safidah Samsudin Fadzilah Mohd Idris Juliyah Yaacob Zarina Hashim Manisah Osman Nazariah Nasir Khairunnisa Mohd Isa Adakah Pilihan Nabilah Salah? Haslinah Osman Farizan Md Amin Kaki Bola Menang Menabung Jangan! Segaknya! Wira dan Wirawati Bento Mari Berkenalan Tetap Berguna Jemput Makan! Juara Cilik Wayang Kulit Pengurusan Pembinaan Buku Penasihat Projek	Editor Sekretariat MLLPC Zafilin	Abdul	Hamid	Zainaba Omar Siti Fazila Ahmad Murshidah	Hassan Nasrudin Raja Sulaiman Nur Fa'izah Matnoor Nur	Sifa	Hussin Mislimah Misti
Segaknya! Para Penulis Buku Darjah 3 Zaleha Ahmad Kaki Bola Safidah Samsudin Menang Menabung hasil karya Juliyah Yaacob Fadzilah Mohd Idris Jangan! Juliyah Yaacob Segaknya! Zarina Hashim Wira dan Wirawati Bento Manisah Osman Mari Berkenalan Nazariah Nasir Tetap Berguna Khairunnisa Mohd Isa Adakah Pilihan Nabilah Salah? Haslinah Osman Jemput Makan! Farizan Md Amin Juara Cilik Wayang Kulit Pengurusan Pembinaan Buku Penasihat Projek Zafilin	Abdul	Hamid Editor Zainaba Omar Sekretariat MLLPC Siti Fazila Ahmad Murshidah	Hassan Nasrudin Raja Sulaiman Nur Fa'izah Matnoor Nur	Sifa	Hussin Mislimah Misti
2 Baru-baru ini Nabil dikenalkan dengan permainan komputer oleh kawannya. Setiap hari, pulang sahaja dari sekolah, Nabil akan menghidupkan komputernya. Wah, seronok sungguh permainan ini!
Setiap kali, ibu bapanya pulang dari pejabat, Nabil sedang bermain komputer. Ibu akan menjadi berang dan memarahi Nabil. Sudah beberapa kali ibunya menasihatinya supaya mengawal masa permainan komputer itu. Namun, nasihat ibunya seperti mencurahkan air ke daun keladi. Malahan kini, Nabil mula bermain hingga larut malam. Kerja-kerja sekolah tidak diselesaikan. Biliknya juga berselerak. 3
4 Di dalam kelas pula, Nabil sering dimarahi gurunya kerana tidak memberi tumpuan. Dia sentiasa kelihatan letih. Dia juga suka berkhayal tentang permainan komputernya. Cikgu Syahira cuba menasihatinya. Segala nasihat gurunya itu seperti masuk telinga kanan, keluar telinga kiri.
Cikgu Syahira menelefon ibu Nabil untuk memberitahunya mengenai Nabil. Cikgu Syahira risau melihat perubahan pada diri Nabil. Cikgu Syahira juga mengatakan bahawa peperiksaan pertengahan tahun akan dijalankan tidak lama lagi. 5
6 Pada malam itu, Ayah dan Ibu bertanya perihal persediaan Nabil untuk peperiksaan pertengahan tahun. Nabil hanya mendiamkan diri. Dia tidak dapat menjawab. Nabil rasa bersalah. Jadual peperiksaan yang diberikan oleh gurunya tidak diberikan kepada ibunya seperti biasa.
Ayah memanggil Nabil supaya duduk di sebelahnya. Ayah memeluk Nabil. Nabil, tidak salah jika Nabil bermain permainan komputer, tetapi Nabil harus bijak membahagikan masa. Nabil boleh bermain selepas mengulang kaji pelajaran. Fikiran Nabil akan lebih tenang ketika bermain kerana kerja-kerja sekolah dan ulang kaji sudah diselesaikan. Nabil juga tidak akan dimarahi oleh guru. Cikgu Syahira, Ibu dan Ayah yakin dengan kebolehan Nabil. 7
Di bilik tidurnya, Nabil mengeluarkan buku matematiknya. Dia sedar bahawa banyak perkara yang harus dipelajarinya. Dia belum bersedia untuk peperiksaan. Dia berasa tertekan. Bolehkah saya menjawab soalan-soalan yang diberikan? 8
Dia tidak mahu gagal dalam peperiksaan. Ibu bapa Nabil cuba menenangkan hati Nabil. Mengapakah Nabil menangis? Nabil takut jika Nabil gagal dalam peperiksaan. Ibu dan Ayah akan membantu Nabil tetapi Nabil harus berjanji yang Nabil ingin berubah dan mendengar nasihat Ibu dan Ayah. 9
10 Nabil berjanji akan mendengar nasihat ibu bapanya. Dia bertekad untuk lulus peperiksaan. Melihat kesungguhan Nabil, Ibu mengajarnya membuat jadual harian. Nabil harus berdisiplin dan mengikut jadual tersebut. Ayah, Nabil kurang faham soalan ini. Boleh Ayah tolong? Tentu boleh. Untuk anak Ayah tentu boleh.
Di dalam kelas, Nabil tidak lagi berkhayal. Dia akan meminta bantuan guru-gurunya jika ada soalan yang sukar untuk dijawab. Saya mesti lulus peperiksaan pertengahan tahun. 11
12 Nabil mengikuti jadual harian yang telah dibuat bersama-sama ibu dan ayahnya.
Peperiksaan pun hampir tiba. Nabil kelihatan yakin dan sudah bersedia untuk peperiksaan. Sebelum pergi ke sekolah, Nabil bersarapan dahulu. Ayah dan Ibu doakan agar Nabil dapat menjawab kesemua soalan dengan mudah. Terima kasih, Ayah dan Ibu. 13
14 Nabil duduk dengan tenang. Ketika membaca soalan kertas peperiksaan, dia berasa cemas. Ada beberapa soalan sains yang tidak boleh dijawabnya. Tanpa membuang masa, Nabil menjawab soalan-soalan yang diketahuinya dahulu. Setelah itu dia melihat semula soalan yang sukar baginya. Saya telah banyak membuang masa bermain permainan komputer. Kalaulah saya ...
Pada malam itu, Nabil memberitahu ibu dan ayahnya bahawa ada beberapa soalan yang tidak dapat dijawabnya. Nabil seharusnya mengulang kaji awal-awal lagi. Bukan hari sebelum peperiksaan. Janganlah Nabil risau. Yang penting Nabil sudah lebih berdisiplin sekarang. 15
16 Akhirnya hari yang dinanti-nantikan oleh Nabil pun tiba. Nabil bersyukur dia lulus peperiksaannya! Ibu, Ayah, saya lulus peperiksaan! Syabas, Nabil! Ayah gembira dengan kejayaan Nabil tapi yang buat Ayah lebih gembira ialah kesungguhan Nabil untuk berubah.
Nabil sedar pentingnya membuat jadual harian. Jadual harian membantunya mengurus masa dengan lebih baik. Dia bertekad untuk memulakan ulang kaji awal-awal lagi. 17
18 Pada setiap hari setelah pulang dari sekolah, Nabil akan berehat sebentar dengan menonton televisyen. Kemudian Nabil akan mengulang kaji pelajarannya. Dia menandakan perkara yang tidak difahaminya. Dia akan bertanya kepada gurunya. Pada malam hari pula dia bermain permainan komputer selama 30 minit.
Selain itu, Nabil juga bersenam bersama-sama keluarganya. Nabil kelihatan lebih cergas sekarang. Seronoknya dapat bersenam sambil menikmati udara yang nyaman di sini. 19
20 Cikgu Syahira menepuk bahu Nabil kerana sangat bangga dengan perubahan sikap Nabil. Nabil sekarang lebih segak dan yakin. Syabas, Nabil!
Glosari Perkataan Maksud berang (hlm. 3) sangat marah mencurahkan (hlm. 3) menuangkan tertekan (hlm. 8) keadaan stres bertekad (hlm. 10) kemahuan yang sungguh-sungguh kesungguhan (hlm. 10) ketekunan yakin (hlm. 13) betul-betul percaya dengan kemampuan seseorang 21
22 Aktiviti Bersama Keluarga Nama Aktiviti: Jadual Waktu Rancang jadual waktu semasa dan sesudah sekolah. MASA HARI ISNIN SELASA RABU KHAMIS JUMAAT 8.00 pagi 9.00 pagi 10.00 pagi 11.00 pagi 12.00 tengah hari 1.00 tengah hari 2.00 petang 3.00 petang 4.00 petang 5.00 petang 6.00 petang 7.00 malam 8.00 malam
© 2018 Kementerian Pendidikan Singapura Hak cipta terpelihara. Tidak dibenarkan mengeluar ulang, menyimpan atau menerbitkan semula mana-mana bahagian isi kandungan buku ini dalam apa jua bentuk sama ada secara elektronik, fotokopi, rakaman atau cara lain sebelum mendapat izin bertulis daripada pemilik hak cipta buku ini. Diterbitkan oleh Kementerian Pendidikan Singapura dan Jawatankuasa Pembelajaran dan Penggalakan Penggunaan Bahasa Melayu Illustration and Design by Thoughts Creations Email: First published 2018 All rights reserved. No part of this publication may be produced, stored in a retrieval system or transmitted, in any form or by any means, electronic, mechanical, photocopying, recording or otherwise, without prior permission of the copyright owner. SEGAKNYA! ISBN 978-981-11-6402-6 Printed in Singapore